b"\n_START_ARTICLE_\nMaria Stuarda (Mercadante)\n_START_SECTION_\nOrigen i context\n_START_PARAGRAPH_\nMentre que la trag\xc3\xa8dia de Friedrich von Schiller i la majoria de les \xc3\xb2peres basades en la vida de Maria Stuard, reina d'Esc\xc3\xb2cia, es concentren en la seva condemna, confessi\xc3\xb3 final i execuci\xc3\xb3, la hist\xc3\xb2ria que ens ofereix l'\xc3\xb2pera de Mercadante compr\xc3\xa8n un per\xc3\xadode anterior de la seva vida, el moment en qu\xc3\xa8 estava lluitant per mantenir la seva autoritat i independ\xc3\xa8ncia respecte a les intimidacions i ambicions dels cacics i nobles escocesos. Una de les majors dificultats que afronta el llibret de Mercadante \xc3\xa9s identificar tots els personatges que hi apareixen. Est\xc3\xa0 clar que \xc3\xa9s la m\xc3\xbasica el que importava a Mercadante, amb la seva forma rossiniana d'escriure per a la prima donna, Elizabeth Ferron, que vessa de melodies de belcanto."